钦定古今图书集成/明伦汇编/闺媛典/第033卷 > 苏氏妙果
## 钦定古今图书集成/明伦汇编/闺媛典/第033卷 > 苏氏妙果

按《广东通志》：“苏氏妙果，新会人。事姑有殊孝。舅死，姑
已更适，又寡而来归。苏曰：‘吾姑也，言动避堂，坐作避
舍，寝处避床，帷具甘旨，问起居，一如舅生前钱帛皆
归之姑，事必禀命。十馀年，姑以老病笃，弗能动，苏侍
侧，昼夜不倦，浣衵衣厕牏者日至八九，略无蹙容。数
月馀，姑卒，既葬，苏犹哀伤不已’。”